arnastofnun/IGC-2024 huggingface dataset:
Kaizer Chiefs F.C.

Kaizer Chiefs Football Club oftast þekkt sem Chiefs, er Suður-afrískt knattspyrnufélag með aðsetur í Nasrec hverfi Jóhannesarborgar. Það spilar í Suður-Afrísku úrvalsdeildinni.
Sólstafir

Sólstafir getur átt við:
Bombus kashmirensis

Bombus kashmirensis er tegund af humlum, ættuð frá fjöllum mið-Asíu.

Hún er yfirleitt hvít fremst með svartan miðflekk, þar fyrir aftan hvít með gulan og svo rauðgulan enda. Drottningar eru um 17 mm langar, þernur 10 - 15 mm og druntar 15 til 16 mm. Tungan er stutt, og kjálkarnir kröftugir.
Boston Bruins

Boston Bruins er eitt íshokkí félag frá Boston í Bandaríkjunum þeir spila í NHL. Þeir eru eitt af sigursælustu liðum deildarinnar, með sex Stanley Cup titla.

Leikmannahópur.

Markverði

Bakverðir

Sóknarmenn
FC Dinamo Tbilisi

Dinamo Tblisi (Georgíska: დინამო თბილისი) er Georgískt knattspyrnufélag frá Tbilisi. Félagið var stofnað árið 1925. Dinamo Tbilisi vann Evrópukeppni bikarhafa árið 1981.

Árið 2012 sló það KR út í Evrópukeppni félagsliða.

Titlar.

1990, 1991, 1992, 1993, 1994, 1995, 1996, 1997, 1998, 1999, 2003, 2005, 2008, 2013, 2014, 2016, 2019, 2020

1992, 1993, 1994, 1995, 1996, 1997, 2003, 2004, 2009, 2013, 2014, 2015, 2016

1981
Óðinn Valdimarsson

Óðinn Valdimarsson (f. 21. janúar 1937, d. 16. júlí 2001) á Akureyri var íslenskur söngvari.

Æviágrip.

Óðinn Valdimarsson fæddist þann 21. janúar 1937 á Akureyri og ólst þar upp, yngstur þriggja bræðra. Á uppvaxtarárum sínum var Óðinn allajafna kallaður Ódi. Foreldrar hans voru Valdimar Kristjánsson og Þorbjörg Jónsdóttir.

Óðinn lærði prentiðn á Akureyri og vann einnig ýmis störf meðal annars á sjó.

Óðinn er hvað þekktastur fyrir söng sinn, enn hann söng meðal annars með Hljómsveit Ingimars Eydal, KK sextett og Atlantic kvartettnum.

Lagið Er völlur grær (Ég er kominn heim), er gjarnan spilað á undan landsleikjum Íslands í knattspyrnu.

Óðinn lést 16. júlí 2001, hann hafði fengið krabbamein í hálsi sem varð til þess að hann missti röddina.
Konubókastofa

Konubókastofa er íslenskt safn sem staðsett er á Eyrarbakka. Safnið var formlega stofnað í apríl árið 2013 af Rannveigu Önnu Jónsdóttur bókmenntafræðingi. Konubókastofa er fræðslu- og varðveislusafn tileinkað íslenskum kvenrithöfundum og verkum þeirra. Safnið heldur ritverkum íslenskra kvenna til haga og annast kynningu á verkum þeirra innanlands og utan. Safnið er opið almenningi og hefur haldið ýmsa viðburði, s.s. upplestra, kynningar á verkum kvenna og einnig haldið úti hlaðvarpsþáttum þar sem fjallað er um bækur kvenna.

Í janúar 2013 ákvað Sveitarfélagið Árborg að útvega safninu eitt herbergi til afnota í húsinu Blátúni á Eyrarbakka en bókasafn staðarins er þar einnig til húsa. Konubókastofa er einkum fjármögnuð með frjálsum framlögum en einnig í gegnum Hagsmunafélag Konubókastofu þar sem velunnarar greiða árgjald tvisvar á ári.
Kaká

Ricardo Izecson dos Santos Leite, oftast þekkur sem Kaká, er fæddur 22. apríl árið 1982 í Brasilíuborg í Brasilíu. Hann var kosinn heimsins besti knattspyrnumaður árið 2007.

Kaká vann meðal annars Meistaradeild Evrópu og Serie A með AC Milan, og HM-gull með Brasilíu. Árið 2007 valdi FIFA hann heimsins besta knattspyrnumann.

Kaká hefur verið opinskár um það að hann er mjög trúaður. Kaká hefur sagt, að ef hann hefði ekki orðið knattspyrnumaður, hefði hann viljað vera prestur. Kaká er meðlimur í Reborn in Christ Evangelical Church í Brasilíu.
Enska úrvalsdeildin 2015-16

Premier League 2015-16 var 24. tímabil Premier League og 117. tímabil Ensku úrvalsdeildarinnarí fótbolta. tímabilið byrjaði þann 8. ágúst 2015 og lauk þann 15. maí árið 2016. enn leikur Manchester United og Bournemouth var færður til 17. maí 2016, sem var þá seinasti leikdagurinn.

Chelsea voru ríkjandi meistarar frá tímabilinu á undan. AFC Bournemouth, Watford og Norwich City voru nýliðar deildarinnar.

Eftir að Leicester City rétt slapp við fall árið á undan, tókst liðinu í fyrsta sinn í 132 ára sögu félagsins að sigra ensku úrvalsdeildina og varð þar með 24. Félaginu tókst að verða sjötta félagið til að sigra Premier League.

Tölfræði.

Þrennur.

4 Leikmaður skoraði 4 mörk&lt;br&gt;5 Leikmaður skoraði 5 mörk
Alþjóðaviðskiptamiðstöðin

Alþjóðaviðskiptamiðstöðin (enska: "International Trade Centre", skammstafað ITC) er alþjóðastofnun sem starfar í umboði Sameinuðu þjóðanna og Alþjóðaviðskiptastofnunarinnar í gegnum Ráðstefnu Sameinuðu þjóðanna um viðskipti og þróun (UNCTAD). Stofnuninni var komið á fót innan GATT árið 1964 (hét þá "International Trade Information Centre") til að auðvelda útflutning frá þróunarlöndum. Stofnunin stendur að fjölda verkefna sem ganga út á að bæta upplýsingagjöf og auðvelda alþjóðaviðskipti.

Höfuðstöðvar Alþjóðaviðskiptamiðstöðvarinnar eru í Genf í Sviss.
Bombus cingulatus

Bombus cingulatus er tegund af humlum, útbreidd í Evrasíu.

Lýsing.

Hún er rauðbrún á baki og fyrstu liðum afturbols, restin af búknum er svartur nema alveg aftast er hún hvít. Tungan er stutt. Hún líkist mjög ryðhumlu.
Phil Jones

Philip Anthony Jones (fæddur 21. febrúar 1992) er enskur knattspyrnumaður sem spilar með Manchester United og enska landsliðinu.
Kosningar í Bandaríkjunum 2017

Kosningar í Bandaríkjunum fóru fram þann 7. nóvember árið 2017.
Kvennaathvarfið

Samtök um kvennaathvarf voru stofnuð í Reykjavík árið 1982. Samtökin reka Kvennaathvarf í Reykjavík og á Akureyri. Athvörfin eru opin öllum konum sem ekki geta búið heima hjá sér vegna andlegs og eða líkamlegs ofbeldis. Samtök um kvennaathvarf reka einnig ráðgjafaþjónustu og bjóða upp á ókeypis ráðgjöf og viðtöl.

Hugmyndin að stofnun Kvennaathvarfs í Reykjavík kom fyrst fram í hópi innan Kvennaframboðsins í Reykjavík sem bauð fram í borgarstjórnarkosningunum árið 1982. Markmið var að koma á laggirnir athvarfi fyrir konur sem ekki geta dvalist á eigin heimili vegna ofbeldis. Hópurinn komst fljótt að þeirri niðurstöðu að ekki væri æskilegt að tengja stofnun Kvennathvarfs sérstaklega við kosningabaráttuna því málefni kvennathvarfs höfðuðu til fjölbreytts hóps kvenna óháð stjórnmálaskoðunum og því var fljótt ákveðið að stofnun Kvennathvarfs yrði þverpólitísk aðgerð. Í upphafi var lögð áhersla á að ofbeldi gegn konum af hálfu maka þeirra væri skoðað í samhengi við veika stöðu kvenna og undirokun þeirra hvarvetna í samfélaginu.

6. desember árið 1982 var Kvennaathvarfið opnað. Í upphafi voru Samtök um kvennaathvarf grasrótarsamtök en árið 1995 voru mynduð formleg samtök um starfsemi Kvennaathvarfsins og árið 2010 var stofnuð sjálfseignarstofnun um húsnæði athvarfsins. Í Kvennaathvarfinu starfa konur með fjölbreyttan bakgrunn en einnig lögfræðingar og félagsráðgjafar.

Árið 2020 var opnað Kvennaathvarf á Akureyri og er Kvennathvarfið nú til húsa bæði í Reykjavík og á Akureyri.

Tölulegar upplýsingar.

Árið 2020 dvöldu samtals 248 íbúar, 138 konur og 110 börn í Kvennaathvarfinu í Reykjavík um lengri eða skemmri tíma og dvöldu þau í athvarfinu allt frá einum degi upp í 174 daga. Að meðaltali dvöldu konur í 30 daga í athvarfinu en börn að meðaltali í 34 daga. 12 konur og 10 börn dvöldu að meðaltali í húsinu á degi hverjum. Einnig komu 312 konur í 620 viðtöl í athvarfinu án þess að til dvalar kæmi. Meirihluti notenda athvarfsins voru íslenskar konur eða 64%.
Astrid Løken

Astrid Løken (fædd 14. apríl 1911 í Kristjaníu - nú Ósló, lést 19. janúar 2008) var norskur skordýrafræðingur með vespur og sérstaklega humlur að viðfangsefni. Í seinni heimsstyrjöldinni var hún hluti af andspyrnuhreyfingu norðmanna.
Vindkæling

Vindkæling er lækkun líkamshita vegna flæðis lægra lofthita. Hún er mælikvarði á hitatap húðar vegna hitabreytinga lofts, það er hversu kaldara manni finnst loft verða í vindi. Tölur fyrir vindkælingu er alltaf lægri en lofthiti.

Sem dæmi er lofthiti 10 °C í logni þar sem hvessir skyndilega upp í 15 metra/sekúndu veldur vindkæling þeim áhrifum sem samsvara því að lofthiti lækki um helming. Þessi tilfinning fyrir kulda eykst eftir því sem kaldara verður. Ef hitastigið -10 °C og vindur 15 metra/sekúndu samsvara vindkæling því að hitastigið sé komið niður í -22 °C. Við hitastig -25 °C í rólegu lofti myndi vindkæling vera jöfn eða nálæg raunverulegum lofthita. Við þær aðstæður frysi húðin á 30 mínútum. Við -25 °C og 40 km vindhraða á klukkustund, væri hitastig vindkælingar komið í −41 °C og húðin frysi á innan við 10 mínútum.

Áhrif vindkælingar á líkamann.

Tölur lesnar af hitamæli segja því ekki alla söguna um það hversu mikið varmatap líkamans verður hjá þeim sem eru á ferðinni úti. Kuldi, sem er hættulítill í hægum vindi, getur orðið lífshættulegur sé jafnframt hvasst. Til að koma í veg fyrir kælingu hitar líkaminn upp þunnt einangrandi loftlag næst líkamanum. Í blæstri rofnar þetta einangrandi lag og líkaminn bregst við með því að reyna að gefa frá sér varma. Því meiri vindur, þeim mun erfiðara er fyrir líkamann að vernda þetta lag og hann eyðir varma til að í að reyna að viðhalda því.

Viðbrögð við kulda eru ólík eftir aldri, líkamsástandi og sjúkdómum. Í líkamanum stýrir undirstúka heilans viðbrögðum við hitabreytingum svo halda megi helstu líffærum gangandi. Kuldi veldur samdrætti háræða í efstu lögum húðar það hægir á efnaskiptum. Þá tekur líkaminn að skjálfa. Innöndun kalds lofts getur einnig valdið samdrætti í lungnaberkjum. Við það dragast vöðvar í útlimum og háræðar í húð saman sem dregur úr blóðflæði til útlima og blóð rennur þess í stað til innri líffæra og hækkar blóðþrýsting.

Mjög mikill kuldi getur valdið ofkælingu sem miðast við að líkamshiti falli niður fyrir 35°C. Hún hefur mikil áhrif á hjarta- og æðakerfi, öndunarfærakerfi, taugakerfi, þvagfærakerfi og fleiri kerfi. Við ofkælingu reyna vöðvar að auka varmamyndun með stöðugri virkni sem kallar fram hroll og skjálfta. Lægri líkamshiti veldur aukinni súrefnisþörf svo öndunartíðni eykst. Fari líkamshiti fer niður fyrir 24 °C stöðvast öndun. Við ofkælingu eru hjartsláttartruflanir algengar og dreifing súrefnis er skert. Þar sem súrefnisþörf hefur þegar aukist ofkælingu getur þetta ástand verið banvænt.

Kælingarstuðull og áhrif á líkamann.

Meðfylgjandi tafla gefur grófa mynd kælingarstuðuls og áhrif þess á líkamann:

Tafla: Ólík hitastig vindkælingar og vindhraði.

Meðfylgjandi tafla sýnir ólík hitastig vindkælingar, annars vegar með vindhraða mældum í kílómetrum á klukkustund og lofthita mældum á hitakvarðanum selsíus:
Lee Robert Clarke

Lee Clark (fæddur 27. október árið 1972) er enskur fyrrverandi knattspyrnumaður og knattspyrnuþjálfari þekktastur fyrir tíma sinn í Newcastle United. Clark lék sem miðjumaður sem leikmaður en er í dag stjóri hjá Birmingham City.

Snemma á ferlinum var hann vinsæll hjá aðdáendum en umdeild skipti til erkifjendanna í Sunderland árið 1997 ergði stuðningsmenn.

Hann er á Englandi kannski frægastur fyrir að mæta í Enskai bikarinn árið 1999, klæddur stuttermabol sem sagði „"Sad Mackem Bastards". Mackem er manneskja frá Sunderland og bolurinn veðjaði á að Newcastle yrði í úrslitaleiknum á meðan Sunderland hafði ekki verið í úrslitaleik í mörg ár. Sem stuðningsmaður Newcastle var þetta umdeilt en sem leikmaður Sunderland var þetta til þess að hann átti á hættu að vera rekinn. Hann lék aldrei meira með Sunderland.

Næsti vinnuveitandi hans var London klúbburinn Fulham. Í 2004/05 tímabilið varð hann fyrirliði félagsins. Engu að síður var honum frjálst að yfirgefa félagið þegar samningur hans rann út sumarið 2005, við misjafnar tilfinningar meðal stuðningsmanna Fulham.

Rétt fyrir 2005/06 tímabilið samdi hann aftur við Newcastle.

Hann skoraði eitt mark eftir að hafa snúið aftur til Norðaustur-Englands og það var í nágrannaslag gegn Middlesbrough á St James' Park, þar sem hann jafnaði metin í 2-2 í framlengingunni. Þannig endaði hann með 26 mörk í öllum mótum fyrir félagið.
Kashima Antlers

Kashima Antlers er japanskt knattspyrnufélag frá borginni Kashima. Það hefur sigrað japönsku úrvalsdeildina alls átta skipti og er sigursælasta félag Japans.
NK Maribor

Nogometni Klub Maribor, eða einfaldlega NK Maribor, er slóvenskt knattspyrnufélag með aðsetur í bænum Maribor í norðvestur Slóveníu. Félagið var stofnað árið 1960 og treyjur liðsins eru fjólubláar og gular. NK Maribor leikur í Slovenska Nogometna Liga, sem er efsta deild landsins, og spilar heimaleiki sína á Ljudski vrt. Núverandi þjálfari er Mauro Cameronesi.
Bombus balteatus

Bombus balteatus er tegund af humlum, ættuð frá Skandinavíu og Rússlandi, Alaska, Kanada og fjöllum vestur Bandaríkjanna.

Lýsing.

Hún er yfirleitt svört með gulum röndum, en liturinn er breytilegur. Tungan er mjög löng.
Bombus neoboreus

Bombus neoboreus er tegund af humlum, ættuð frá Alaska og NV-Kanada.

Lýsing.

Hún er gul með svarta rönd milli vængja, og yfirleitt með aðra mjóa aftarlega á afturbol og með rauðgulan enda, en liturinn er nokkuð breytilegur. Tungan löng.
Kögurblálilja

Kögurblálilja (fræðiheiti: "Mertensia ciliata") er fjölær jurt sem er ættuð frá vesturhluta Bandaríkjanna. Hún verður 50 til 100 sm há. Blöðin lensu- til egglaga með oddi og stundum lítið eitt hærð. Blómin eru lítil, blá og bjöllulaga, og ilmandi.

Hún hefur verið nokkuð notuð sem garðplanta á Íslandi. Hún mun vera nýtanleg hrá til matar á meðan blöð, blóm og stönglar eru nýsprottin, en er á líður þarf að elda þau áður en að er neytt.
Sandnes

Sandnes er borg í með um 63.000 íbúa (2019) í Rogalandi í Suður-Noregi. Sandnes er höfuðstaður samnefnds sveitarfélags og við Gandsfjorden.

Litið er á Stavanger/Sandnes sem stórborgarsvæði og er það með 230.000 íbúa (2019) og það 3. stærsta í Noregi.

Vísindasafnið Vitenfabrikken dregur til sín marga ferðamenn.

Knattspyrnulið Sandnes er Sandnes Ulf.
Mehmet Scholl

Mehmet Tobias Scholl fæddur 16. október árið 1970 er þýskur fyrrverandi knattspyrnumaður. Hann ólst upp í Karlsruhe og er faðir hans frá Tyrklandi og móðir frá Þýskalandi. Sem leikmaður spilaði lengst af ferlinum fyrir Bayern München eða í alls 15 ár. Scholl lék þar 334 leiki fyrir félagið og skoraði í þeim alls 87 mörk. En hann lék einnig með Karlsruher SC.

Titlar.

Bundesligan

DFB-Pokal

Evrópukeppni félagsliða

Meistaradeild Evrópu

HM Félagsliða

EM
Mertensia davurica

Mertensia davurica er fjölær jurt sem er ættuð frá Rússlandi og Mongólíu.
Bombus mendax

Bombus mendax er tegund af humlum, ættuð frá háfjöllum Evrópu.
Philadelphia 76ers

Philadelphia 76ers (gælunafn: Sixers) er körfuboltalið frá Philadelphia sem spilar í NBA deildinni. Liðið var stofnað árið 1946 sem Syracuse Nationals í borginni Syracuse í New York-fylki. Liðið hefur unnið 3 NBA meistaratitla, þann síðasta 1983. Liðið komst síðast í úrslit árið 2001 en tapaði gegn Los Angeles Lakers í 5 leikjum.

Heiti.

Nafn liðsins vísar til sjálfstæðisyfirlýsingu Bandaríkjanna en skrifað var undir hana í Philadelphia árið 1776.
Syracuse

Syracuse er fimmta stærsta borg í New York-fylki (á eftir New York-borg, Buffalo, Rochester og Yonkers. Íbúar eru um 141.000 (2020) og stórborgarsvæðið með yfir 660.000. Borgin er nefnd eftir forn-grísku borginni Sýrakúsa sem var á Sikiley.

Syracuse-háskólinn er mikilvægur rannsóknarháskóli.
Bombus melanopygus

Bombus melanopygus er tegund af humlum, ættuð frá vesturhluta N-Ameríku. Hún líkist mjög B. sylvicola

Hún er einn af hýslym sníkjuflugunnar Apocephalus borealis.
Guiyang Longdongbao alþjóðaflugvöllurinn

Alþjóðaflugvöllur Guiyang Longdongbao (IATA: KWE, ICAO: ZUGY) "(kínverska: "贵阳龙洞堡国际机场"; rómönskun: Guìyáng Lóngdòngbǎo Guójì Jīchǎng)" er flughöfn Guiyang, höfuðborgar Guizhou héraðsins í Alþýðulýðveldinu Kína. Hann þjónar sem mikilvæg samgöngumiðstöð fyrir Guiyang og Guizhou hérað. Hann er einn af umferðameiri flugvöllum Kína.

Flugvöllurinn er staðsettur um 11 kílómetra suðaustur af miðborg Guiyang, í bænum Longdongbao, sem gefur honum nafn.

Guiyang Longdongbao flugvöllur var opnaður árið 1997 en fékk viðskeytið alþjóðaflugvöllur árið 2006. Svæðið er um 4 ferkílómetrar og er með 3200 metra langa flugbraut. Flugstöðin er um 34.000 fermetrar með þremur farþegamiðstöðvum.

Árið 2019 fóru um flugvöllinn um 22 milljónir farþega og 120 þúsund tonn af farmi.

Saga stækkunar.

Líkt og með marga aðra flugvelli í Kína hefur vöxtur hans verið mjög mikill. Hann hefur því ítrekað komið að þolmörkum í flutningsgetu. Farþegafjöldi vallarins fór yfir 10 milljónir árið 2013, 18 milljónir árið 2017, 20 milljónir árið 2018 og um 22 milljónir árið 2019, sem gerir hann að einum stærsta flugvelli landsins.

Stækkun hófst árið 2010 með það að markmiði að geta tekið við 15.5 milljónum farþega á ári og um 220 þúsund tonnum af farmi.

Ljóst er að þörfin fyrir frekari stækkun jókst enn og því eru verulegar framkvæmdir á vellinum. Auk þriðju farþegamiðstöðvarinnar sem er í smíðum, er verið að bæta við 4000 metra langri flugbraut. Framkvæmdirnar, sem á að ljúka árið 2025, ættu að auka árlega afkastagetu flugvallarins í um 30 – 40 milljónir farþega, flutnings á 460.000 tonnum af farmi og lendingar 250.000 flugvéla.

Samgöngur við völlinn.

Lestir, snarlestir og strætisvagnar tengja flughöfnina við miðborg Guiyang og nærliggjandi borgir og svæði.

Longdongbao járnbrautarstöðin er staðsett undir flugvellinum. Hún er tenging við Guiyang-Guangzhou háhraðalestina. Á stöðinni er einnig tenging snarlestakerfi Guiyang borgar.

Flugfélög.

Flugfélögin "China International Airlines", "China Southern Airlines", "Shandong Airlines" og lággjaldafélagið "Colorful Guizhou Airlines" eru öll umfangsmikil á vellinum. Alls starfa 26 flugfélag á vellinum.

Flugleiðir.

Flugvöllurinn býður meira en 185 flugleiðir til 97 innlendra og erlendra borga. Langflestir áfangastaðirnir eru innan Kína, en einnig eru alþjóðaflug frá París, Bangkok, Taípei, Osaka, og fleiri staða.

Heimildir.
Líbanonsedrus

Líbanonsedrus (fræðiheiti: "Cedrus libani") er sígrænt tré af þallarætt. Flestar heimildir telja að hann skiftist í tvær undirtegundir, en nokkrar telja hann Atlassedrus "(Cedrus atlantica)" og Kýpursedrus "(Cedrus brevifolia)" til hans. Ekki er endanlega útkljáð með það.

Hann er ættaður frá austurhluta Miðjarðarhafssvæðisins (Tyrkland, Sýrland og Líbanon).
Himalajasedrus

Himalajasedrus (fræðiheiti: "Cedrus deodara") er sígrænt tré af þallarætt.

Hann er ættaður frá Himalajafjöllum; austur Afghanistan, norður Pakistan (sérstaklega í Khyber Pakhtunkhwa), og Indlandi (Jammu og Kashmir, Ladakh, Himachal Pradesh, Uttarakhand, Sikkim, Arunachal Pradesh, og Darjeeling Himalajafjallasvæðinu í Vestur-Bengal), suðvestur Tíbet, og vesturhluta Nepal í 1500 - 3200 m hæð. Hafa tré frá Kashmir og Paktha héruðum verið talin harðgerðust, þola sum frost niður í -30°C, en yfirleitt munu þau ekki lifa af ef frostið fer niður í -25°C.

Fræðiheitið er úr Sanskrít; "devadāru", sem þýðir "viður guðanna", semsetning úr "deva" "guð" og "dāru" "viður".
Kaohsiung

Kaohsiung (kínverska: 高雄市; einfölduð kínverska: 高雄市) er sérstakt sveitarfélag í suðurhluta Taívan. Íbúafjöldi var 2.773.127 í október 2019.
Apatrésætt

Apatrésætt (fræðiheiti: "Araucariaceae") er mjög forn ætt barrtrjáa. Mest fjölbreytni hennar var á Júra- og Krítar-tímabilinu, en þá var hún útbreidd um nær allann heim. Flestar eru tegundirnar sígrænar og vaxa á suðurhveli.
Fáni Hondúras

Fáni Hondúras er myndaður af þremur lóðréttum borðum í bláum, hvítum og bláum lit. Í hvíta borðanum í miðjunni eru 5 bláar stjörnur í x-röð. Hæð á móti breidd er 1:2.

Hondúras var hluti af Sambandslýðveldi Mið-Ameríku frá 1823 þar til borgarastríð braust út 1838.

Líkt og önnur ríki sem mynduðu sambandið, Kosta Ríka, El Salvador, Gvatemala og Níkaragva, er fáni Hondúras grundvallaður á fána Sambandsríkis Mið-Ameríku.
Þingey

Þingey er eyja í Skjálfandafljóti. Hún er sex km löng og um einn og hálfur km að breidd.

Eyjan er flöt að mestu og þurrlend enda er undirstaða hennar eitt þeirra mörgu hraunflóða, sem fallið hafa norður-Bárðardal í tímanna rás. Jarðfræðingar telja að þetta hraun muni hafa runnið frá Trölladyngju í Ódáðahrauni fyrir um sjö þúsund árum . Þingey er nyrst á þessu hrauni og fara saman norðurendi eyjarinnar og nyrsti hluti þessa hrauns.
Apolloníos frá Perga

Apolloníos frá Perga (um 262 f.Kr – 190 f.Kr.) var grískur stærðfræðingur. Hann skrifaði rit um keilusnið (sporbaug, fleygboga og breiðboga), sem allt fram á 20. öld var merkasta rit allra tíma um það efni. Hann gerði ráð fyrir að pláneturnar hreyfðust í sporbaug eða hjámiðjuhring um sólu, þótt það væri fyrst með Isaac Newton á 17. öld, sem það var sannað að brautin væri sporbaugslaga.
Gentle Giant

Gentle Giant var bresk framsækin rokksveit sem starfaði frá 1970 til 1980. Hljómsveitin var þekkt fyrir flóknar útsetningar og fjölbreytt hljóðfæri. Allir meðlimirnir spiluðu á ýmis hljóðfæri og voru allt að 46 hljóðfæri voru notaðar á plötum þeirra.

Gentle Giant varð ekki mjög vinsæl en hlaut "költ" stöðu. Þegar hljómsveitin hitaði upp fyrir Black Sabbath á tónleikaferðalagi árið 1972 í Bandaríkjunum var oftsinnis baulað á hana. Meðal tónlistarstefna sem má heyra hjá sveitinni er rokk, folk, soul, jazz, klassísk og miðaldatónlist, barokk, kammertónlist og popp.

Fyrsti kjarni hljómsveitarinnar samanstóð af þremur bræðrum Phil Shulman, Derek Shulman og Ray Shulman sem áður höfðu verið í r &amp; b og soul grúppum, þar á meðal í "Simon Dupree and the Big Sound" (þar sem Reginald Dwight, síðar Elton John, túraði með bandinu og varð næstum meðlimur). Þeir fengu til liðs við sig aðra fjölhæfa hljóðfæraleikara; Kenny Minnear og Gary Green, ásamt trommaranum Martin Smith (síðar varð John Weathers trommarinn). Kerry, Phil og Derek sáu um aðalsöng. Platan "Octopus" og "In a Glass House" eru meðal þeirra þekktari verka.

Undir það síðasta var hljómsveitin farin að einfalda stílinn og reyndi að gera einfaldari popplög. Það virkaði ekki sem skyldi og hljómsveitin átti erfitt með að finna innblástur og lagði því upp laupana.

Árið 2015 fékk hljómsveitin viðurkenningu fyrir verk sín á Progressive Music Awards. 2020 komu meðlimir saman í fyrsta skipti í 40 ár þegar þeir tóku þátt í flutningi á "The Power and the Glory" í gegnum veraldarvefinn.
Torrevieja

Torrevieja er strandbær og sveitafélag á Costa Blanca ströndinni í Alicante héraði á Miðjarðahafsströnd Spánar. Árið 2019 voru íbúar Torrevieja 83,337. Torrevieja var upprunalega þorp sem byggði á fiskveiðum og saltvinnslu. Þorpið var staðsett milli sjávar og tveggja stórra saltvatna (Las Salinas). Margir Íslendingar dvelja þar eða eiga þar íbúð.
Araucaria cunninghamii

Araucaria cunninghamii er tegund af barrtrjám sem vex í Ástralíu og Nýju-Gíneu. Það verður um 60 m hátt.
Agathis zamunerae

Agathis zamunerae er tegund af útdauðum barrtrjám sem óx á Patagóníu.
Agathis flavescens

Agathis flavescens er tegund af barrtrjám sem vex á afskekktum stöðum á Malasíuskaga. Hún er stundum talin til "Agathis dammara".
Agathis microstachya

Agathis microstachya er tegund af barrtrjám sem vex á litlu svæði í norður Queensland í Ástralíu. Það verður um 50 m hátt.
William M. Tweed

William Magear Tweed (3. apríl 1823 – 12. apríl 1878) einnig þekktur sem "Boss" Tweed var bandarískur stjórnmálamaður sem stýrði stjórnmálavél Demókrataflokksins sem kölluð var Tamary-hringurinn. Tweed var á hátindi ferils síns þriðji stærsti landeigandi í New York-borg, forstjóri Erie járnbrautafélagsins, stjórnandi Tenth National Bank, forstjóri New-York Printing Company, eigandi Metropolitan Hotel og stór hluthafi í járnnámum og gasfyrirtækjum, hann var í stjórn Harlem Gas Light Company, í stjórn the Third Avenue Railway Company í stjórn Brooklyn Bridge Company og forseti the Guardian Savings Bank.

Tweet var kosinn á fulltrúadeild Bandaríkjaþings árið 1852 og í borgarráð New York árið 1858 en það ár varð hann höfuðpaur í Tamary-hringnum. Hann var einnig kosinn á fykisþing New York árið 1867. Áhrif Tweed komu hins vegar fyrst og fremst í gegnum nefndir og ráð og stjórnir sem hann sat í og hvernig hann stýrði gegnum Tamary hringinn og tryggði sér liðsinni kjósenda með því að hygla þeim með vinnu sem hann bjó til og með því að eyða í verkefni tengd New York borg. Tweed var dæmdur árið 1899 fyrir fyrir fjársvik og fyrir að draga að sér óhemjumikið fé frá skattgreiðendum í New York borg, fjársvik hans voru áætluð milli $25 milljónir og $45 milljónir en hafa seinna verið áætluð allt að $200 milljónir. Tweed strauk úr fangelsi en náðist aftur og lést í Ludlow Street fangelsinu.

Í Skírni 01.01.1874 er svohljóðandi grein um sakamálið gegn Tweed: